BÏMANEESOHE TEXTEN. 75 



Mayang-Mangure. Na-ntanda dja-du ba Mayang-Mangure, ndadi na-pata-du sae-na ede, 

 na-neè-ra londo lao raka sae-na, na-nenti kantjore-du ba doü : kangampu mbólo-mböto, 

 ruma-e, londo, au nggahi-na doü mambólo maèda ita ruma-ku malondo awa paruga, 

 saba mbólo-mböto, mustahi daa waa kaneè-na ba Radja Mangendar-Sri. Ede mpara 

 midi-na Tuwan Putiri. Ndadi Maharadja Kurma, rongga-pu awa paruga, na-londo 

 ao-du ba Radja Mangendar-Sri, na-djaba-tanga-ra, waa kaneè-ra èse paruga. Ndadi 

 na-lao-ra karinga Tjahaya-Hairaui ba waü-ra tjumpu doü. Rongga-pu èse tadja, 

 nggahi kai ba Tjahaya-Hairani: ede-ku siya Maharadja Kurma. Na-nuntu weya-du 

 ba neè-na londo awa paruga Mayang-Mangure : taho-ra ta-ampa kaneè waü-pu ! Ede-ra 

 londo kai-na Mangendar-Sri maampa kaneè Maharadja Kurma, rongga-pu èse tadja, 

 ede-ra ngilu ro pohu kai angi-na ro tjuwa-tjuwa mbisa gantu-gantu-na, na-waü-ra 

 ngango saraa èse tadja ede, ndadi na-weha-ra oi mawa ndai karète kai pahu-na, 

 na-tjuwa iyu mena-ra weki-na. Ndadi na-nuntu-ra Maharadja Kurma labo Radja 

 Mangendar-Sri watu tampuu waü-na masaraka kanljóki-na ba doü mantau lewi masaraka 

 dundu löo-na ba anakoda awa móti. Waü mpara tjumpu nuntu, ede-ra londo sama 

 kai-na Maharadja Kurma labo Mangendar-Sri, na-lao-ra nggeè ada di ruma-t, na-sudju 

 ro nemba-ra labo ruma-t. Na-djaba-tanga labo anakoda kapa mandinga labo nggahi-na : 

 ntoi-du rongga-mu-ro, anakoda-e, pai ade-mu wati ngèna-ngèna-mu angi. Ndadi 

 anakoda na-ntjambe-ra : ampo duwa nai tolu nai rongga-ku di ade rasa ake mandinga 

 labo waü bura fèka pahu-na ba kakente ade-na mbui-pu mori-na ro rongga wara-na 

 Maharadja Kurma. Ntjambe dja-du ba Radja Mangendar-Sri «ndede waü doü mambani, 

 wati waü ngawa-na ngèna-ngèna angi, na-mbani póda anakoda ake, na-sa-buwa guru-na 

 ro na-tjampu saraa labo ompu mantau lewi ede" mandinga labo na-kampaa-du mada-na 

 labo sa-mena-na anangguru-anangguru ro pangalima, aö-na rawi Mangendar-Sri ede : 

 na-kau-ku waü ro lèto anakoda labo ompu marakantjöki-na di maulu-n di ade lewi. 

 Na-ou kamai-du ba Radja Mangendar-Sri ompu lewi ede, na-kau-du döho di kompe 

 anakoda. Ntika na-èda-du ro na-pata-du Maharadja Kurma ba ompu ede, na-sudju ro 

 na-nemba-ra labo raho-na ntjara mandinga labo na-donggo-du kamala Maharadja Kurma 

 maramabu di ai ra-töpa ro djagu-na di ade lewi. Ao kai ba Maharadja Kurma kamala 

 ede mandinga labo saróme-na, na-nggahi-ra Mangendar-Sri labo anangguru-anangguru 

 ro pangalima: lao hade-pu anakoda labo ompu lewi ake! Ede-ra hinti kalondo kai 

 ba doü, na-lao hade-du. Waü mpara made anakoda, djurubatu-na neè kandadi-na 

 matjèpe anakoda. Makento mpara ba ede na-nggeè-ra Maharadja Kurma labo Tjahaya- 

 Hairani di sa-buwa uma ra-kaambi weya, na-ndiha ro ndano sanai-nai ba supu neyo 

 ade-na ba waü-ra wara Maharadja Kurma mandinga labo na-bade-ra asa-usu-na Putiri 

 Mayang-Mangure sangadji nae-nae. Makento mpara ba ede, na-rongga-pu samada-na 

 ina-r ama-na Maharadja Kurma. Ede-ra lao kai-na di uma ari-na Mayang-Mangure, 

 rongga-pu akadawa, na-nuntu kai-du Mayang-Mangure ba supu lingi ro samada ade-na 

 labo ina-r ama-na. Ntjambe kai ba Mayang-Mangure: póda dja, sae, kóne lamada 

 waü-ra pila-pila nai na-rongga samada-ku ina-r ama-la, maai ake taho-ra ba lao-ta 

 tiyo ai-nai-n bè-tji mataho ndai lampa kai-ta. Ntjambe kai Maharadja Kurma: nai 

 sidi neè-ku lampa. Ntjambe kai ba Radja Mangendar-Sri : kangampu mböto-mbólo 



